अमेरिका के न्यू यॉर्क में स्कूल-रेस्त्रां बंद

29 फरवरी को अमेरिका में कोरोना से पहली मौत हुई थी। यहां भी तेजी से कोरोना के मामले बढ़ रहे हैं। यहां 2808 मामले सामने आ चुके हैं और अब तक 62 लोगों को जान गंवानी पड़ी है। न्यू यॉर्क के मेयर ने इस हफ्ते के लिए सभी स्कूल बार और रेस्त्रां को बंद करने का आदेश दिया है। सेंटर फॉर डिजीज कंट्रोल ऐंड प्रिवेंशन ने एक जगह पर 50 या उससे ज्यादा लोगों से इकट्ठा न होने की अपील की है। वायरस संकट के बीच अमेरिका ने यूरोपीय देशों से आने वाली फ्लाइट पर रोक लगा दी थी। राष्ट्रपति डोनाल्ड ट्रंप ने भी अपना कोरोना टेस्ट कराया था, जो नेगेटिव निकला।